
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Βορείως ΟΒΕΤΑ ΜΑΒΙ5 Λιμ. Χερσονήσου, Ν. 
Ηρακλείου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κίνηση της διαδικασίας σύνταξης του Γενικού Πολεοδομικού Σχε¬ 
δίου Κοιν. 'Ανδρου/Κοιν. Όρμου Κορθίου Νήσου Άνδρου, Νο¬ 


μού Κυκλάδων. 2 

Αναγνώριση Κοινοτικού Δρόμου που συνδέει τους Οικισμούς Ρω¬ 
μανού και Πετροχώρι, στο Ν. Μεσσηνίας. 3 

Αναγνώριση της ιδιωτικής οδού ότι υπάρχει πριν από το έτος 
1923 στην Κοινότητα Χώρας Τριφυλίας, Ν. Μεσσηνίας. ... 4 
Κατηγοριοποίηση, καθορισμός ορίων και όρων και περιορισμών 


δόμησης στον Οικισμό Μουρνιές της Κοινότητας Μουρνιών της 
Επαρχίας Ιβράπετρας, Ν. Λασιθίου. 5 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αρι θ. 6804 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση Βορείως ΟΒΕΤΑ ΜΑΒΙ5 Λιμ. Χερσονήσου, Ν. Ηρα¬ 
κλείου. 

Ο ΝΟΜΑΡΧΗΣ ΗΡΑΚΛΕΙΟΥ 
' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: α) του άρθρου 13 του Ν. 1070/1980 και β) 
του άρθρου 23 του Ν. 1337/1983, 

2. Τις διατάξεις της παραγράφου 9 του άρθρου 1 του Κεφαλαίου 
Β’ της 0.208/181/26.4.1982 (ΦΕΚ 214/26.4.1982 τεύχος Β’) 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γνωμοδοτικής και 
Αποφασιστικής αρμοδιότητας του Υπουργείου Οικονομικών». 

3. Την από 10.4.86 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή Βορείως 0ΒΕΤΛ 
ΜΑΒΙ5 Λιμ. Χερσονήσου και το από 2.1.1981 με κλίμακα 1:500 
τοπογραφικό διάγραμμα του I. Σινάνογλου τοπ. μηχανικού του 
Υπουργείου Οικονομικών, που θεωρήθηκε την 5.1.1981 από τη Διεύ¬ 


θυνση Τεχνικών Υπηρεσιών του Υπουργείου Οικονομικών και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γ ενικού επιτελείου Ναυτικού, που δια¬ 
τυπώθηκε στο 187.2/103/86/5.3.1986 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκεντρώσεως» 
σε συνδυασμό με τις διατάξεις του απο 28.6.1955 Β. Δ/τος «περί 
εξαιρέσεως από της κατά το άρθρο 1 παράγραφος 1 του Ν. 
3200/1955 αρμοδιότητος των Νομαρχών, αντικειμένων τινών αρμο- 
διότητος του Υπουργού Οικονομικών», του Β.Δ. 704/1970 και του 
άρθρου 1 παράγραφος 5 του Π.Δ. 71/25.2.1984, σχετικά με τη 
μεταβίβαση αρμοδιοτήτων του Υπουργού Οικονομικών στους Νομάρ¬ 
χες και στις περιφερειακές Αρχές διανομαρχιακού επιπέδου, αποφασί¬ 
ζουμε: 

Επικυρώνουμε την έκθεση της Επιτροπής καθορισμού των ορίων 
του αιγιαλού και παραλίας και θέσεων αμμοληψίας καθώς και το από 
2.1.1981 τοπογραφικό διάγραμμα, που τη συνοδεύει, το οποίο συντά¬ 
χθηκε από τον Ιωαν. Σινάνογλου τοπ. μηχανικό, με κλίμακα 1:500 
και θεωρήθηκε την 5.1.1981 από τη Διεύθυνση Τεχνικών Υπηρεσιών 
του Υπουργείου Οικονομικών, επί του οποίου η πιο πάνω Επιτροπή, 
με κόκκινη γραμμή καθόρισε τα όρια του αιγιαλού, στη θέση Βορείως 
0ΗΕΤΑ ΜΑΒΙ5 Λιμ. Χερσονήσου και με κίτρινη γραμμή τα όρια της 
παραλίας στην ίδια θέση. 

Η απόφαση αυτή μαζί με την έκθεση και το διάγραμμα, που προα- 
ναφέραμε να δημοσιευθούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Ηράκλειο, 8 Μαΐου 1986 
Ο Νομάρχης 
Μ. ΛΟΥΚΑΚΗΣ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας Ηρα¬ 
κλείου. 

Στο Ηράκλειο σήμερα 10 Απριλίου 1986 οι 1) Νικόλαος Χατζη- 
γιάννης Οικον. Έφορος Β' Οικον. Εφορίας Ηρακλείου, ως πρόεδρος. 

2) Νικόλαος Καπετανάκος, αναπληρωτής Δ/ντού της Δ/νσως 
Τεχν. Υπηρεσιών Ν. Ηρακλείου, ως μέλος. 

3. Ιωάννης Μπιγιάκης, Αναπληρωτής Λιμενάρχου Κεντρικού Λι¬ 
μεναρχείου Ηρακλείου, ως μέλος, αποτελέσαμε την επιτροπή καθορι¬ 
σμού των ορίων αιγιαλού και παραλίας που προβλέπει το αρθ. 74 του 
Π.Δ. 636/77 όπως διαμορφώθηκε με την αριθ. 0.208/181/26. 
4.82 κοινή απόφαση των Υπουργών Προεδρίας Κυβερνήσεως και 
Οικονομικών και που συγκροτήθηκε με την αριθ. 2339/13.2.86 
απόφαση του Νομάρχη Ηρακλείου συγκεντρωθήκαμε στο κατάστημα 
της Β' Οικον. Εφορίας Ηρακλείου και αφού λάβαμε υπόψη μας: 

1) Το από 2.1.81 τοπογραφικό διάγραμμα με κλίμακα 1:500 του 
τοπογράφου Μηχανικού του Υπουργείου Οικονομικών I. Σινάνογλου, 
θεωρημένο από το Δ/ντή της Δ/νσεως Τεχνικών Υπηρεοιών του 
Υπουργείου Οικονομικών Γ. Κόκκα την 5.1.81 στο οποίο εμφανίζεται 
η θέση Βορείως ΟΚΕΤΑ ΜΑΚΙ5 περιοχής Λιμ. Χερσονήσου. 

2) Τις διατάξεις του Α.Ν. 2344/40 όπως αυτός τροποποιήθηκε 
καθώς και την περί αιγιαλού δικαστηριακή και διοικητική Νομολογία. 

3) Τη με αριθμό ΟΕ 1479/12.2.80 απόφαση Νομάρχου Ηρα¬ 
κλείου βάσει της οποίας επικυρώθηκε η οριογραμμή αιγιαλού και 
παραλίας ανατολικά της υπό καθορισμό περιοχής. 

4. Τη δια της επιτόπιου μεταβάσεως σχηματισθείαα αντίληψη περί 
του πλάτους της βρεχομένης ζώνης ξηράς και λοιπά στοιχεία, αποφα¬ 
σίζει: 


1) Καθορίζει επί του ως άνω τοπογραφικού διαγράμματος «) την 
οριογραμμή αιγιαλού δια συνεχούς ερυθράς πολυγωνικής γραμμής 
από το σημείο 1 μέχρι το σημείο 13 της οποίας οι κορυφές εξασφαλί¬ 
ζονται από σταθερά σημεία, β) την οριογραμμή της παραλίας, ζώνη 
πλάτους 10 μέτρων (επειδή δεν εξυπηρετούνται οι σκοποί της παρ. 1 
του αρθ. 7 του Α.Ν. 2344/40) δια συνεχούς κίτρινης πολυγωνικής 
γραμμής από 1 μέχρι το σημείο 14' της οποίας οι κορυφές εξασφαλί¬ 
ζονται από σταθερά σημεία. 

2) Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος Τα Μέλη 

Ν1ΚΟΛ. Ε. ΧΑΤΖΗΓΙΑΝΝΗΣ ΝΙΚΟΛΑΟΣ ΚΑΠΕΤΑΝΑΚΟΣ 

ΙΩΑΝΝΗΣ ΜΠΙΓΙΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 37331/1496 (2) 

Κίνηση της διαδικασίας σύνταξης του Γενικού Πολεοδομικού Σχεδίου 
Κοιν. Άνδρου/Κοιν. Όρμου Κορθίου Νήσου Άνδρου, Νομού Κυ¬ 
κλάδων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Το Ν. 1032/1980 (ΦΕΚ 57/14.3.1980 τ. Α’). 

2. Το άρθρο 3 παρ. 1 του Ν. 1337/83 (ΦΕΚ 33/14.3.1983 
τ.Α·). 


3. Τις διατάξεις του Ν. 1558/85 (ΦΕΚ 137Α) και ειδικότερα το 
άρθρο 23 παρ. 1, αποφασίζουμε: 

Την κίνηση της διαδικασίας σύνταξης των Γενικών Πολεοδομικών 
Σχεδίων Άνδρου /' Ορμου Κορθίου τα όρια των οποίων φαίνονται στο 
σχετικό πρωτότυπο διάγραμμα σε κλ. 1:25.000 που έχει θεωρηθεί 
από τον Προϊστάμενο της Διεύθυνσης Πολεοδομικών Εφαρμογών με 
την αριθ. 37331/1496/86 πράξη του και που συνοπτικό του αντί¬ 
τυπο δημοσιεύεται με την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Μαΐου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΥΠΟΥΡΓΕΙΟ ΧΩΡ/ΞΙΑΣ ΟΙΚΙΣΜΟΥ ί ΠΕΡ/ΝΤΟΣ 

ΔΙΕΥΘΥΝΣΗ X 4ΡΤ0ΓΡΑΦΗΙΕ0Ν 


ΑΝΔΡΟΣ 


ΦΥΛΛΟ 4 



ΤΟ ΤΟΠΟΓΡΑΦΙΚΟ ΥΠΟΒΑΘΡΟ ΠΡΟΕΡΧΕΤΑΙ ΑΠΟ ΜΕΓΕΘΥΝΣΗ ΤΟΥ ΧΑΡΤΗ 
ΤΗΣ ΓΕΩΓΡΑΦΙΚΗΣ ΥΠΗΡΕΣΙΑΣ ΣΤΡΑΤΟΥ ΚΛΙΜΑΚΟΣ 1:50 000 ΕΚΔΟΣΗΣ 1974. 
ΕΓΚΡΙΣΗ · 171126/660535/1. 736/14-2«β3/ΓΕΣ/2ο<ι Ε.Γ./3. 


Κλϊμοξ 1 25000 


ά £ ± ι ί λ 

Αριθ. 2989/1094 (3) 

Αναγνώριση Κοινοτικού Δρόμου που συνδέει τους Οικισμούς Ρωμανού 
και Πετροχώρι, στο Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.23 Ν. Δ/τος «περί 
σχεδίων πόλεων και συνοικισμών του Κράτους και ανεγέρσεως αυ¬ 
τών». 

β) Το Ν. 3200/55 «περί διοικητικής αποκεντρώσεως, όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ.». 

γ) Το 712/70 Β.Δ. «περί καθορισμού των διατηρουμένων υπέρ του 
Υπουργού Δημ. Έργων αρμοδιοτήτων, που εκδόθηκε σε εκτέλεση του 
532/70 Ν.Δ. όπως αυτά τροποποιήθηκαν και συμπληρώθηκαν με τα 
677/71 και 198/72 Β. Δ/τα. 

2. Το από 31.5.85 Π. Δ/γμα τροποποιήσεως των όρων και περιο¬ 
ρισμών δόμησης των γηπέδων των κειμένων εκτός των ρυμοτομικών 
σχεδίων των πόλεων και εκτός των ορίων των Νομίμως υφισταμένων 


προ του έτους 1923 οικισμών και συγκεκριμένα το άρθρο 1 παρ 2 
εδάφιο Δ. 

3. Την από 16.4.86 αίτηση του Στυλ. Κουγιούφα με την οποία 
ζητά την αναγνώριση της Κοινοτικής οδού. 

4. Το αριθ. 59/86 Πιστοποιητικό της Κοινότητας Ρωμανού. 

5. Το απόσπασμα Χάρτου 1:5000 όπου φαίνεται ο προς αναγνώ¬ 
ριση Κοινοτικός δρόμος. ’ 

6. Την από 28.4.86 πράξη 4η θέμα 2ον του Νομαρχιακού Συμ¬ 
βουλίου ΠΕΧΩΔΕ Ν. Μεσσηνίας, αποφασίζουμε: 

Αναγνωρίζουμε ως κυριότερο Κοινοτικό δρόμο που συνδέει τον οι¬ 
κισμό Ρωμανού με τον οικισμό. Πετροχώρι. Η παρούσα συνοδεύει 
θεωρημένο απόσπασμα χάρτου από την Προϊσταμένη ΤΠ και ΠΕ Ν. 
Μεσσηνίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καλαμάτα, 15 Μαΐου 1986 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 

Αριθ. 2751/1001 (4) 

Αναγνώριση της ιδιωτικής οδού ότι υπάρχει πριν από το έτος 1923 
στην Κοινότητα Χώρας Τρκρυλίας, Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1. Τις διατάξεις: 

α) Της παρ. 4 του άρθρου 20 του από 17.7.23 Ν. Δ/τος «περί 
σχεδίων πόλεων, κωμών και συνοικισμών του Κράρους και ανεγέρ- 
σεως αυτών». 

β) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) Του 712/70 Β.Δ. «περί καθορισμού των διατηρουμένων υπέρ 
του Υπουργού Δημοσίων Έργων αρμοδιοτήτων», που εκδόθηκε σ’ 
εκτέλεση του 532/70 Ν.Δ., όπως αυτά τροποποιήθηκαν και συμπλη¬ 
ρώθηκαν με τα 677/71 και 198/72 Β. Δ/τα. 

2. Την από 20.3.86 αίτηση Κων. Φράγκου με την οποία ζητά την 
έκδοση αποφάσεως για την οδό στη θέση Δερβενάκι της Κοινότητας 
Χώρας Τριφυλίας που έχει σχηματισθεί πριν από το έτος 1923. 

3. Τους ακόλουθους τίτλους ιδιοκτησίας, στους οποίους αναφέρεται 
η υπόψη οδός. 

α) 6294/1922 συμβόλαιο του συμβ/φου Φλεσσιάδος Νικ. Κα- 
ντιάνη. 

β) 11610/1934 συμβόλαιο του συμβ/φου Φλεσσιάδος Νικ. Κα¬ 
ντιανή. 


γ) 939/1944 συμβόλαιο του συμβ/φου Φλεσσιάδος Χρ. Δούσκου. 

δ) το 7744/1984 συμβόλαιο του συμβ/φου Βουφράδος Αλεξ. 
Μαργέλη. 

ε) το 1083/84 και 1084/84 συμ. της Συμβ/φου Φλεσσιάδος 
Γεροκώστα Βαρβ. 

4. Την 89/1985 απόφαση του Κοινότ. συμβ. Χώρας όπου ανα¬ 
γνωρίζει ότι η οδός αυτή προΰπήρχε του έτους 1923. 

5. Το από Ιανουάριο 1986 τοπογραφικό διάγραμμα, του πολ. 
μηχ/κού Διον. Πετρούλια. 

6. Την από 11.4.86 πράξη (θέμα 6ον) του Νομαρχιακού Συμβου¬ 
λίου ΠΕ.ΧΩ.ΔΕ. Ν. Μεσσηνίας, αποφασίζουμε: 

Αναγνωρίζουμε ότι η οδός που βρίσκεται στη θέση Δερβενάκι της 
Κοινότητας Χώρας Τριφυλίας, που έχει σχηματισθεί με ιδιωτική πρω¬ 
τοβουλία, προΰπήρχε του από 17.7.23 Ν. Δ/τος μετά την ισχύ του 
οποίου δεν έγινε καμία αύξηση του αρχικού κοινόχρηστου χώρου. 

Η ανωτέρω οδός βρίσκεται μέσα στο εγκεκριμένο σχέδιο πόλης 
Χώρας Τριφυλίας, όπως φαίνεται στο από Ιανουάριο 1986 τοπογρα¬ 
φικό διάγραμμα του πολ. μηχ. Διον. Πετρούλια, το οποίο έχει θεωρη¬ 
θεί από την Πραϊσταμένη ΤΠ και ΠΕ της Νομαρχίας μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καλαμάτα, 6 Μαΐου 1986 
Ο Νομάρχης 

ΒΑΣ. ΠΕΤΡΟΠΟΤΛΑΚΗΣ 

Αριθ. ΟΙΚ. 2349 (5) 

Κατηγοριοποίηση, καθορισμός ορίων και όρων και περιορισμών δόμη¬ 
σης στον Οικισμό Μουρνιές της Κοινότητας Μουρνιών της Επαρ¬ 
χίας Ιεράπετρας, Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της χώρας, κατηγορίες αυ- 
τώ' και καθορισμός όρων και περιορισμών δόμησης». 

Τις προτάσιες των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του Υ.Χ.Ο.Π. 

4. Τα πληθυσμιακά στοιχεία της μελέτης της τελευταίας απογρα- 
φής του Κράτους της Ε.Σ.Υ.Ε. 

5. Την αριθ. 34/2Θ.3.86 γνωμοδότηση του Συμβουλίου Χ.Ο.Π. 
του Νομού, αποφασίζουμε: 

1. Κατατάσσουμε τον οικισμό Μουρνιές, στην κατηγορία των αδιά¬ 
φορων, δυναμικών, μεσαίων οικισμών. 

2. Καθορίζουμε τα όρια του οικισμού Μουρνιές της Κοινότητας 
Μουρνιών Ιεράπετρας του Νομού Λασιθίου με στοιχεία από 1—3, 
10 - 14, 16, 17, 21, 23, 24, 26 όπως αυτά φαίνονται στα συνοδευ¬ 
τικά της παρούσας σχεδιαγράμματα σε κλ. 1:5.000, που αποτελούν 
αναπόσπαστα μέρη της απόφασης αυτής και συντάχθηκαν βάσει στοι¬ 
χείων χαρτών και επιτόπου ελέγχου. 

Π. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 


Α. Γενικοί όροι Δόμησης: 

1. Εντός των ορίων των οικισμών ισχύουν οι γενικοί όροι δόμησης 
που προβλέπεται από το Π.Δ. Φ.Ε.Κ. 181Δ '/3.5.1985 και για τον 
οικισμό Μουρνιές της Κοινότητας Μουρνιών Ιεράπετρας αρτιότητα 
γηπέδου 300 τ.μ. 

2. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.1985 ημέρα 
δημοσίευσης του από 24.4.1985 Δ/τος. 

Β. Ειδικοί όροι Δόμησης: 

Για τον οικισμό Μουρνιές, που κατατάσσεται στην κατηγορία των 
ενδιαφερόντων οικισμών τους ειδικούς όρους δόμησης που αναγράφο¬ 
νται στην καρτέλα που συνοδεύει την παρούσα. 

ΠΙ.α. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το τμήμα Πολεοδομίας και Π.Ε. της Νομαρχίας ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων Κοινόχρηστων χώρων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 24.4.1985 
Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.1985 
(Φ.Ε.Κ. 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεως. 

Αγ. Νικόλαος, 15 Μαΐου 1986 
Ο Νομάρχης 

ΓΕΩΡΓΙΟΣ ΤΖΑΝΑΚΑΚΗΣ 











